
MBI NJË NDRYSHIM NË VENDIMIN NR. 134, DATË 17.9.2012 TË MARRËVESHJES SË FURNIZIMIT ME ENERGJI ELEKTRIKE MIDIS SHOQËRISË KESH SHA/FPSH DHE SHOQËRISË “CEZ SHPËRNDARJE” SHA/FPP PËR PERIUDHËN 1.1.2012 - 31.12.2014, 
TË NDRYSHUAR

Në mbështetje të nenit 8 pika 2, nenit 9 dhe nenit 26 pika 1 të ligjit 9072, datë 22.5.2003 “Për sektorin e energjisë elektrike”, të ndryshuar, pikës 4.12 dhe 4.13 germa “A”, pika 2 të Modelit të Tregut të Energjisë Elektrike, të miratuar me vendimit të Këshillit Ministrave nr. 338, datë 19.3.2008, të  ndryshuar, pikës V.1 të “Rregullave të tregut të energjisë elektrike”, të miratuara me vendimin e Bordit të Komisionerëve të ERE-s nr. 68, datë 23.6.2008, të ndryshuar, Bordi i Komisionerëve i Entit Rregullator të Energjisë në mbledhjen e tij të datës 7.10.2013, pasi u njoh me relacionin e përgatitur nga drejtoritë teknike të ERE-s,

Vendosi:

1. Pika 8.3/ii e vendimit nr. 134, datë 17.9.2012, ndryshuar me vendimin nr. 160, datë 26.11.2012 dhe me vendimin nr. 40, datë 16.4.2013, të marrëveshjes së furnizimit me energji elektrike, midis shoqërisë KESH sh.a./FPSH dhe shoqërisë “CEZ Shpërndarje”/FPP, ndryshohet si më poshtë vijon:
“1. Në rastin e importit të një sasie më të vogël se humbjet reale në rrjetin e shpërndarjes, “CEZ Shpërndarje” do të kompensojë këtë sasi të energjisë elektrike të siguruar nga KESH sh.a., deri në fund të muajit m+2. Në rast se kompensimi nuk kryhet brenda periudhës m+2, “CEZ Shpërndarje” sh.a. është i detyruar të kompensojë KESH sh.a. në muajin m+3, me vlerën monetare që u afrohet kostove reale të shkaktuara shoqërisë KESH sh.a. për sigurimin e kësaj sasie të energjisë elektrike, duke respektuar renditjen e mënyrave të listuara më poshtë: 
i) Kompensimi do të realizohet me çmimin mesatar të ponderuar të importit të energjisë elektrike të shoqërisë KESH sh.a. për muajin përkatës;
ii) Në mungesë të importit të energjisë elektrike nga ana e KESH sh.a., kompensimi do të bëhet me vlerën monetare që i korrespondon çmimit mesatar të ponderuar të eksportit në bandë të muajit “m” të shoqërisë KESH sh.a. për muajin përkatës; 
iii) Së fundmi, në mungesë të referencave të mësipërme, kompensimi do të realizohet në vlerën monetare që i korrespondon çmimit mesatar të ponderuar të blerjes së energjisë elektrike nga “CEZ Shpërndarje” për mbulimin e humbjeve në sistemin e shpërndarjes për muajin përkatës.”
2. Ky vendim hyn në fuqi menjëherë dhe botohet në Fletoren Zyrtare. 

Kryetari në detyrë

